П Р О Т О К О Л   № 16
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 01.10.2019 г.

Днес, 01.10.2019 г. /вторник/ от 13.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

ЧЛЕНОВЕ:  Калина Чапкънова 
    Евгени Диков 
						   
На заседанието присъстват: експертният сътрудник на комисията Светла Кирилова – старши експерт ЧРАОСВ, отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Решение на Комисия по правни въпроси от 09.09.2019 г. във връзка с писмо от главния секретар на АГП относно изпълнението на квотата по чл. 38, ал. 1 от Закона за хората с увреждания от органите на съдебната власт. /вх. № ВСС-9314/16.09.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ВРЪЩА преписката на и.д. главен секретар на ВСС, който да уведоми г-жа Мирослава Райковска - главен секретар на АГП относно начина и реда по който е организирано изпълнението на квотата по чл. 38, ал. 1 от Закона за хората с увреждания в АВСС.
1.2. При констатирана от него необходимост за даване на указания и препоръки за всички ОСВ, да организира съвместна среща между съдилища и прокуратури.

2. ОТНОСНО: Предложение от главния прокурор за трансформиране на 1 /една/ щ.бр. за длъжност „завеждащ служба“ в 1 /една/ щ.бр. за длъжност „главен специалист-административна дейност“ в Районна прокуратура – Перник. вх. № ВСС-11258/19.09.2019 г./

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

ДАВА СЪГЛАСИЕ за трансформиране на 1 /една/ щ.бр. за длъжност „завеждащ служба“ в 1 /една/ щ.бр. за длъжност „главен специалист-административна дейност“ в Районна прокуратура – Перник. 
МОТИВИ: Съгласно длъжностното разписание в прокуратурата са утвърдени 19 щ.бр. за магистрати и 24,5 – за съдебни служители, което прави съотношение 1:1,28, близо до средното за страната. В щата на прокуратурата не е утвърдена щатна бройка за длъжността „административен секретар“. Ръководството на дейността на служителите от общата и специализираната администрация се осъществява от съдебния администратор, което създава затруднение в работата, в случаите на отсъствието му. 
Разкриването на две териториални отделения към РП-Перник – ТО-Брезник и ТО-Трън е довело до увеличаване на административната работа както на административния ръководител така и на съдебния администратор. Предвид предстоящото закриване на РП-Радомир и разкриване на ТО-Радомир към РП-Перник допълнително ще се увеличи работата на съдебния администратор, свързана с планирането и възлагането и работата на съдебните служители в прокуратурата. 
Исканата трансформация е основателна като разликата в размера на възнаграждението е финансово обезпечена за сметка на утвърдения бюджет на ПРБ за 2019 г.

ВНАСЯ предложението в заседание на Прокурорската колегия на Висшия съдебен съвет, насрочено на 09.10.2019 г., за разглеждане и произнасяне. 

3. ОТНОСНО: Предложение от Галина Иванова – съдия в Районен съд – Нови пазар относно регламентиране на основанията за преназначаване на магистрати и съдебни служители от ОСВ, които се закриват, съгласно решение на Пленума на ВСС по протокол № 20/29.07.2019 г., и решение на СК на ВСС по протокол № 23/16.07.2019 г. /вх. № ВСС-11126/16.09.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Приема за сведение предложението относно регламентиране на основанията за преназначаване на магистрати и съдебни служители от ОСВ, които се закриват, съгласно решение на Пленума на ВСС по протокол № 20/29.07.2019 г., и решение на СК на ВСС по протокол № 23/16.07.2019 г.

4. ОТНОСНО: Писмо от председателя на Гражданския съвет с приложен доклад от председателя на УС на Сдружението на администрацията в органите на съдебната власт. /вх. № ВСС-11197/18.09.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Приема за сведение писмото от председателя на Гражданския съвет с приложен доклад от председателя на УС на Сдружението на администрацията в органите на съдебната власт.

	

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА